Diari Oficial de la Generalitat Valenciana


Sumari del DOGV 4188, del 12-02-2002 (2002/994)

RESOLUCIÓ de 25 de gener de 2002, de la Universitat Miguel Hernández d'Elx, per la qual es convoca concurs per a la provisió de lloc de treball de grup A, sector administració general, tècnic superior d'administració d'esta universitat.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4188

Data del DOGV
:   12-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/994


Data del document
:   25-01-2002

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu
    * universitat
    * professió administrativa

RESOLUCIÓ de 25 de gener de 2002, de la Universitat Miguel Hernández d'Elx, per la qual es convoca concurs per a la provisió de lloc de treball de grup A, sector administració general, tècnic superior d'administració d'esta universitat. [2002/Q994]
  
Trobant-se llocs de treball vacant de naturalesa funcionarial, indicats en l'annex I, dotats pressupostàriament i inclosos en la relació de llocs de treball del personal d'administració i servicis de la Universitat Miguel Hernández, este Rectorat, de conformitat amb el que disposa el Text Refós de la Llei de Funció Pública Valenciana i Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, resol convocar procés de provisió de llocs de treball pel procediment de concurs específic de mèrits, d'acord amb les següents bases:
  
Primera
  
Podran prendre part en el present concurs els funcionaris de carrera de la Universitat Miguel Hernández, els funcionaris de carrera d'altres universitats de la Comunitat Valenciana i de qualsevol altra administració pública, sempre que complisquen els requisits que s'indiquen en l'annex I.
  
Segona
  
El lloc de treball que pot ser objecte de sol·licitud és el que apareix relacionat en l'annex I de la present convocatòria.
  
Tercera
  
Les sol·licituds per a prendre part en este concurs, dirigides al rector president de la Universitat Miguel Hernández d'Elx, s'ajustaran al model que figura com a annex III d'esta convocatòria i es presentaran, en el termini de 20 dies hàbils, a comptar des de l'endemà de la publicació de la present convocatòria en el Diari Oficial de la Generalitat Valenciana, en el Registre General de la universitat (avinguda del Ferrocarril, s/n, 03624 Elx), o per qualsevol dels sistemes establits per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
A la sol·licitud haurà d'acompanyar-se una fotocòpia del document nacional d'identitat, i la documentació fefaent acreditativa dels mèrits que al·leguen cada u dels aspirants.
  
Els drets d'examen seran de 3.520 pessetes, i s'ingressaran en el compte corrent «concursos i oposicions», de qualsevol de les següents entitats bancàries:
  
- Caja de Ahorros del Mediterráneo (CAM): 4859.6993.80.4672875675.
  
- Bancaixa: 7794.0701.06.5234189355.
  
El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
Quarta
  
La justificació de les circumstàncies personals i administratives del concursant, així com la seua situació i antiguitat, ha d'efectuar-se per mitjà de certificats, que hauran de ser expedits per la unitat a què corresponga la gestió del personal de la universitat o administració en què preste servicis el funcionari o que haguera tingut el seu últim destí.
  
Les titulacions acadèmiques hauran de justificar-se per mitjà de títols originals o certificats expedits, bé pels centres oficials on s'hagen superat els corresponents estudis, bé pels propis òrgans gestors de personal al·ludits en l'anterior apartat.
  
També haurà d'acreditar-se, documentalment, els mèrits que els interessats al·leguen com a determinants de la seua idoneïtat.
  
Els que participen en el concurs trobant-se en situació de suspensos, hauran d'aportar certificat oficial que conste la data de compliment de la sanció.
  
Quinta
  
Les dades relatives a les circumstàncies personals i administratives dels concursants, així com els concernents als mèrits que al·leguen, hauran d'acreditar-se degudament i han de ser els que en efecte corresponguen a la data de la terminació de presentació de sol·licituds de participació.
  
La indicada data servirà de referència per a efectuar els còmputs que hagen de realitzar-se, però no justificarà, en cap cas, l'adjudicació de les places a qui amb posterioritat a ella haguera quedat en situació de suspens o haguera deixat de reunir els requisits exigits, quant a cos o escala, per a accedir al lloc sol·licitat. En tals supòsits, els concursants vénen obligats a manifestar per escrit els impediments en qüestió.
  
Sexta
  
La valoració dels mèrits per a l'adjudicació de la plaça s'efectuarà d'acord amb el barem establit en l'annex II d'esta convocatòria.
  
Sèptima
  
Els mèrits seran valorats per una comissió integrada per cinc membres que hauran de pertànyer a cossos o escales de grup de titulació igual o superior a l'exigit per als llocs convocats.
  
Els membres de la comissió de valoració seran anomenats pel rector, per mitjà de resolució que es farà pública en el Diari Oficial de la Generalitat Valenciana (en avant DOGV).
  
La comissió de valoració estarà formada per:
  
- President: el rector o persona en qui delegue.
  
- Tres vocals: designats pel rector, d'igual o superior grup de titulació, un dels quals actuarà de secretari.
  
- Un vocal: designat pel rector a proposta de la Junta de Personal d'Administració i Servicis de la Universitat Miguel Hernández d'Elx.
  
Així mateix es designaran els suplents de cada u dels membres de la comissió de valoració.
  
Acabat el termini de presentació de sol·licituds, amb la verificació prèvia que s'ha realitzat el pagament dels drets d'examen, el rector presidente dictarà una resolució, que es publicarà en el Diari Oficial de la Generalitat Valenciana i que contindrà la relació provisional d'admesos i exclosos a la realització de les proves.
  
Els aspirants podran, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils, comptats a partir del següent al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú.
  
Transcorregut el termini anterior, vistes les al·legacions i esmenats els defectes, si procedira, es dictarà resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana.
  
Seran causes d'exclusió, a més de l'incompliment del que establix estes bases, no abonar les taxes o drets de participació.
  
De cada una de les reunions que celebre cada comissió s'alçarà la corresponent acta, que ha de ser aprovada en la mateixa sessió.
  
Els membres de la comissió de valoració estan subjectes als motius i causes generals d'abstenció i recusació dels articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra els actes de la comissió de valoració, els interessats podran interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conformement a la Llei 4/1999, de 13 de gener, en el termini d'un mes comptat des de l'endemà de la seua publicació, o recepció de la notificació, si és procedent, o de tres mesos si no hi ha acte exprés. El recurs podrà interposar-se davant de l'òrgan que va dictar l'acte que s'impugna o davant del rector presidente, com a òrgan competent per a resoldre'l.
  
Octava
  
La comissió corresponent elevarà el rector la corresponent proposta per a l'adjudicació de la plaça, d'acord amb les avaluacions que consten en acta i en orde de major a menor puntuació; tot això sense perjuí del que s'establix en els següents apartats.
  
En el cas que diversos aspirants al mateix lloc de treball tinguen igual puntuació, es donarà preferència al funcionari que haguera obtingut més puntuació en els mèrits específics, en relació amb el lloc de treball, sense perjuí dels drets de preferència legalment establits.
  
La comissió podrà declarar vacant el lloc de treball en el cas que els aspirants al mateix no aconseguiren la puntuació mínima exigida o en el cas que els mèrits específics al·legats no determinen la seua idoneïtat per al lloc.
  
La proposta d'adjudicació serà exposada al públic durant cinc dies hàbils en el tauler d'anuncis de l'edifici del Rectorat de la Universitat Miguel Hernández d'Elx, en el termini del qual podran els interessats formular reclamacions.
  
Transcorregut el referit termini, i resoltes les reclamacions presentades, el concurs serà resolt per mitjà de resolució que es publicarà en el Diari Oficial de la Generalitat Valenciana, i en el tauler d'anuncis de l'edifici de Rectorat de la Universitat Miguel Hernández.
  
Novena
  
El termini de presa de possessió del nou destí obtingut serà de tres dies si radica en la mateixa localitat o d'un mes si radica en distinta localitat o comporta el reingrés al servici actiu.
  
El termini de presa de possessió començarà a comptar a partir del dia següent al del cessament que haurà d'efectuar-se dins dels tres dies següents al de la publicació de la resolució que resolga el concurs, així com el canvi de situació administrativa que en cada cas corresponga.
  
El còmput dels terminis posesorios es considerarà de servici actiu a tots els efectes i s'iniciarà quan finalitzen els permisos o llicències que hagen sigut concedits als interessats, llevat que per causes justificades s'acorde la suspensió del gaudi dels mateixos.
  
El destí adjudicat serà irrenunciable, excepte en el cas que abans de la finalització del terme de presa de possessió s'haguera obtingut un altre lloc per mitjà de convocatòria pública. En este supòsit, l'adjudicatari s'obliga a comunicar al Servici de Recursos Humans el ja que elegisca d'entre els que se li han adjudicat, dins del terme de la presa de possessió.
  
Norma final
  
Contra el present acte, que esgota la via administrativa, pot interposar-se recurs contenciós administratiu davant del Jutjat Contenciós Administratiu d'Elx en el termini de dos mesos, comptats a partir de l'endemà de la seua publicació en el DOGV, de conformitat amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conformement a la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament podrà interposar en el termini d'un mes, comptat a partir de l'endemà de la publicació de la present resolució en el DOGV recurs potestatiu de reposició davant d'este Rectorat, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conformement a la Llei 4/1999, de 13 de gener. Tot això sense perjuí que s'utilitze qualsevol altra via que es considere oportuna.
  
Elx, 25 de gener del 2002.- El rector president: Jesús Rodríguez Marín.
  
ANNEX I
  
Requisits i característiques del lloc convocat
  
Número lloc: 55166.
  
Denominació: tècnic superior d'administració.
  
Nombre de llocs: un.
  
Complement de destí: nivell 26.
  
Complement específic: E042.
  
Destí: Servicis Generals. Àrea Administrativa.
  
Requisits: funcionari de carrera del grup A.
  
Sector: administració general.
  
Funcions bàsiques:
  
- Tramitar els documents i executar les tasques de la seua competència d'acord amb les instruccions rebudes dels seus superiors. Col·laborar amb els seus superiors i assumir les funcions que li siguen assignades per substitució temporal o per delegació
  
- La gestió i organització de les tasques encomanades.
  
- La direcció, supervisió i control del personal davall la seua dependència.
  
- La cooperació amb l'equip rectoral de la universitat, complint i fent complir les metes i objectius encomanats al servici que tinga al seu càrrec.
  
- La cooperació amb altres tècnics del servici i d'altres unitats de la universitat.
  
- Proporcionar informació i assessorament que servisquen de base a la presa de decisions.
  
- Anàlisi, disseny i execució de projectes, accions o programes que faciliten o milloren l'eficàcia, la qualitat i la productivitat del servici.
  
- Planificació d'objectius, definint i programant les activitats necessàries per a l'execució adequada dels mateixos.
  
- Aplicar en l'àrea de la seua competència les directrius que en matèria de qualitat establisquen els òrgans de govern de la Universitat Miguel Hernández.
  
- Participar en les reunions i esdeveniments a què haja d'assistir en funció de les seues competències.
  
- En general, qualsevol altres tasques afins a la categoria del lloc i semblants a les anteriorment descrites, que li siguen encomanades pels seus superiors jeràrquics i resulten necessàries per raons del servici.
  
Funcions específiques:
  
Funcions del lloc:
  
- Gestió de les matèries relacionades amb assumptes econòmics de la universitat.
  
- Elaboració d'informes sobre les matèries:
  
a) Pressupostàries.
  
b) Comptables.
  
c) Financeres.
  
d) Contractació pública.
  
- Preparació dels informes i documents sobre comptes anuals de la universitat.
  
Formació específica:
  
- Experiència en les activitats econòmiques dins de l'administració pública.
  
- Experiència en el control i fiscalització dels procediments i expedients de contingut econòmic financer.
  
- Gestió comptable i financera de les administracions públiques.
  
- Elaboració de l'avantprojecte de pressupost de la universitat.
  
- Elaboració de normatives de caràcter intern relacionades amb la gestió econòmica: proveïdors, compres, investigació, tresoreria, contractació, inventari i patrimoni, etcètera.
  
- Definició del marc normatiu relatiu a la gestió econòmica, contractació adquisicions.
  
- Confecció i actualització d'inventari de la universitat.
  
- Control mensual de l'evolució del gasto.
  
- Gestió pressupostària dels ingressos.
  
- Control del compte de caixa per mitjà d'arquejos periòdics.
  
- Conciliació de les cuentas operatives, restringides i financeres.
  
- Comptabilitat pressupostària i financera de la universitat.
  
- Adequació de la comptabilitat d'ingressos i gastos al Pla General de Comptabilitat Pública.
  
- Elaboració de la informació fiscal, comptable i financera requerida per l'Agència Tributària, la Conselleria d'Hisenda, la Sindicatura de Comptes, i altres òrgans de control.
  
- Manteniment actualitzat del Pla de Comptes.
  
- Gestió de procediments de conciliacions bancàries.
  
- Elaboració de la previsió i seguiment de la Tresoreria per a conéixer els ingressos no satisfets i els pagaments no previstos.
  
- Control dels comptes i tancament de la liquidació de l'exercici..
  
ANNEX II
  
Barem per al lloc de referència 55743
  
La puntuació màxima a obtindre per tots els apartats serà de 29 punts, i cal obtindre un mínim de 6 punts.
  
A) Antiguitat i grau. La puntuació màxima possible a obtindre en el present apartat serà d'11 punts.
  
1. Antiguitat: es valorarà 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
B) Formació. La puntuació màxima possible a obtindre en el present apartat serà de 9 punts.
  
1. Cursos de formació i perfeccionament: es valoraran els cursos de formació i perfeccionament de duració igual o superior a 15 hores, que tinguen relació amb el lloc de treball convocat, que hagen sigut cursats per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores 1,00 punts.
  
b) De 75 a 99 hores 0,75 punts.
  
c) De 50 a 74 hores 0,50 punts.
  
d) De 25 a 49 hores 0,25 punts
  
e) De 15 a 24 hores 0,10 punts.
  
En cap cas es puntuaran en el present subapartat els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
2. Cursos de formació i perfeccionament impartits: es valoraran els cursos de formació i perfeccionament de duració igual o superior a 15 hores, que tinguen relació amb el lloc de treball convocat, que hagen sigut impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores 1,00 punts.
  
b) De 75 a 99 hores 0,75 punts.
  
c) De 50 a 74 hores 0,50 punts.
  
d) De 25 a 49 hores 0,25 punts
  
e) De 15 a 24 hores 0,10 punts.
  
Els cursos impartits es valoraran per una sola vegada, no són susceptibles de valoració les successives edicions d'un mateix curs.
  
3. Una altra formació: en este apartat es puntuaran, a criteri de la comissió de valoració, qualsevol altra formació degudament acreditada amb els certificats expedits per centres o organismes oficials, incloent qualsevol titulació acadèmica distinta de l'exigida, així com certificats de coneixements del valencià de la Junta Qualificadora, i altres com a cursos de doctorat o semblants, fins a un màxim en conjunt, de 3 punts.
  
a) Coneixement oral 0,50 punts.
  
b) Grau elemental 1 punt.
  
c) Grau mitjà 1,25 punts.
  
d) Grau superior 1,50 punts.
  
C) Mèrits específics. La puntuació màxima a obtindre per este apartat serà de 6 punts.
  
L'experiència en l'acompliment de llocs de treball pertanyents a l'àrea a què corresponga el lloc convocat, amb funcions iguals o semblants, o amb nivells de responsabilitat iguals o superiors, es valorarà a raó de 0,10 punts per cada mes complet de servicis en universitats, fins a un màxim de 4 punts, i a raó de 0,05 per, en altres administracions públiques, amb un màxim de 2 punts.
  
D) Entrevista. La puntuació màxima a obtindre per este apartat serà de 3 punts.
  
L'entrevista versarà sobre una memòria, que únicament han de presentar aquells candidats que figuren en la llista definitiva d'admesos. El contingut de la memòria serà determinat per la comissió de valoració, així com el termini per a la seua presentació.
  
A més, en l'entrevista personal es comprovaran i valoraran els coneixements dels aspirants en relació amb el lloc convocat, així com l'aptitud, eficàcia i experiència professional dels mateixos, la capacitat d'iniciativa, productivitat i nivell de responsabilitat, així com totes les circumstàncies que es precisen per al millor desenrotllament de les funcions.